U แรลลี่ 5 วันพุ่ง 62% คาดเก็งรับงบพลิกกำไร ลุ้นปันผลปี 65
U วิ่งยาว 5 วันพุ่ง 62% คาดเก็งรับผลงานพลิกกำไร หลังปรับธุรกิจสู่ Financial Service จับตาปี 65 กลับมาจ่ายปันผล
U วิ่งยาว 5 วันพุ่ง 62% คาดเก็งรับผลงานพลิกกำไร หลังปรับธุรกิจสู่ Financial Service จับตาปี 65 กลับมาจ่ายปันผล
6 ก.ย. 2564

ผู้สื่อข่าวรายงานว่า ราคาหุ้น บริษัท ยู ซิตี้ จำกัด (มหาชน) หรือ U ณ เวลา 10.26 น. อยู่ที่ระดับ 1.65 บาท บวก 0.12 บาท หรือ 7.84% สูงสุดที่ระดับ 1.68 บาท ต่ำสุดที่ระดับ 1.52 บาท ด้วยมูลค่าการซื้อขาย 546.98 ล้านบาท

ทั้งนี้ ราคาหุ้น U ปรับตัวขึ้นมาติดต่อกันเป็นวันที่ 5 นับตั้งแต่ราคาปิดที่ระดับ 1.02 บาท เมื่อวันที่ 30 ส.ค.64 คิดเป็นการปรับตัวเพิ่มขึ้น 0.63 บาท หรือ 61.76%
โดยคาดว่าปัจจัยที่ส่งผลให้ราคาหุ้นปรับตัวเพิ่มขึ้นอย่างต่อเนื่อง มาจากการที่บริษัทได้เปลี่ยนการดำเนินธุรกิจอสังหาริมทรัพย์มาดำเนินธุรกิจบริการทางการเงิน (Financial Service) ในปี 64 และในปี 65 คาดว่าจะกลับมามีกำไรและสามารถจ่ายเงินปันผลได้ โดยหุ้นบุริมสิทธิ (U-P) จะมีสิทธิรับเงินปันผลก่อนหุ้นสามัญ